912 CRYPTUS 



Prinio omnes illas varietates et indivldiia collige- 

 bam, quae sciitello carent; deinde autem, obser- 

 vans, harum varietatum plurimas thorace quoque 

 latiore et breviore, nec non incisura transversali, 

 qua prothorax a metathorace sejungitur, minus 

 profunda, et in dorso thoracis magis arcuata, a cae- 

 teris, scutellatis, quibus incisura ista dorsalis ma- 

 gisrectaest, discrepare, jam notas invenisse cre- 

 debam certas et immutabiles, quibus saltem duas 

 species, diagnosi exacta, discernere possem; sed 

 eheu, omnibus individuis attentissime recontem- 

 platis, multa erant, quae his notis medium quasi 

 tenebant, sensimque huc in scutellata, illuc in | 

 exscutellata, transibant. Idem etiam de aliarum 

 partium forma et proportione, nec non de colori- 

 bus et magnitudine, se probabat. Ubique transi- 

 tus insensibiles manifestantur; nulloque modo 

 commotus sum, quidpiam de eo revocare, quod in 

 prooemio ad Monographiam Ichn. pedestr. de Ich- 

 neumonis agilis variabilitate fusius pronuntiavi. — 

 Duae sunt rationes, quae hic admitti possunt, sci- 

 licet: vel species una originaria assumenda est, 

 quae, quasi mutabilitatis indole quadam innata, 

 varietatibus illimitatis propagatur: vel duae aut 

 plures species originariae statui debent, quarum 

 copula spuria nascitur progenies, forma magnitu- 

 dine et coloribus multiplex. Ratione prima nixus, 

 in Monographia magnam horum Pezomachorum 

 turbam in unam speciem redegi, quia iliius turbae 

 individua sensim sensimque mutantur et inter se 

 transeunt. Cum autem haec mutabilitas indivi- 



